Beat Covid-19 Ice Hockey Tournament

Beat Covid-19 Ice Hockey Tournament er en ishockeyturnering for ishockeylandslag arrangert av Slovenias ishockeyforbund (Hokejska zveza Slovenije, HZS) som erstatning for de avlyste turneringene i ishockey-VM 2021 divisjon I. Seks lag deltok i turneringen som ble spilt i Ljubljana i Slovenia fra 15. til 21. mai 2021.

Bakgrunn

Den 17. mars 2020 avlyste Det internasjonale ishockeyforbundet (IIHF) VM-turneringene for ishockey-VM for divisjon I på grunn av følgene av koronaviruspandemien. Fire dager senere, den 21. mars, avlyste IIHF også VM-turneringen for toppdivisjonen. Etter at alle VM-turneringene ble avlyst i 2020 forble alle lag i deres respektive divisjoner, mens Slovenia, som skulle ha arrangert VM-turneringen for gruppe A, ble igjen tildelt vertskapet for gruppe A i 2021.

Den 18. november 2020 offentliggjorde IIHF at alle VM-turneringer for divisjon I, II, III og IV i 2021 måtte avlyses på grunn av pandemien.

Som en erstatning for de avlyste VM-turneringene offentliggjorde Slovenias ishockeyforbund (Hokejska zveza Slovenije, HZS) at de ville arrangere en landslagsturnering for lag i divisjon I. Turneringen ville være i samme format og omfang som det avlyst mesterskapet, og omfattet seks landslag: Frankrike, Polen, Romania, Slovenia, Østerrike og Ukraina. For Slovenia, Frankrike, Polen og Østerrike ville turneringen også fungere som et viktig ledd i forberedelsene til de endelige OL-kvalifiseringsturneringene i august 2021.

Deltagere

Turnering

Se også
 Ishockey-VM 2021 for herrer

Noter

Referanser

Eksterne lenker
 

Ishockey i 2021
Ishockeyturneringer i Slovenia